21/06/2022 | Administración LocalMunicipal
Sada
Secretaría
Regulamento do fondo de acción social para os empregados e empregadas municipais do Concello de Sada

O Concello Pleno, na súa sesión ordinaria do 2022-05-26, adoptou, entre outros, o acordo que a continuación se transcribe literalmente na súa parte dispositiva: <<4.º.–Normativa reguladora sobre axudas sociais ao persoal municipal. PRIMEIRO.–Aprobar provisionalmente o Regulamento do fondo de acción social para o persoal municipal cuxo texto é o seguinte: “REGULAMENTO DO FONDO DE ACCIÓN SOCIAL PARA OS EMPREGADOS E EMPREGADAS MUNICIPAIS DO CONCELLO DE SADA CAPÍTULO I.–NORMAS XERAIS 1. PERSOAS BENEFICIARIAS. Para poder optar as melloras sociais reguladas no presente texto, deberán concorrer con carácter xeral os seguintes requisitos, ademais dos que se sinalen de forma específica para cada concepto:  Será condición indispensable prestar servizos no Concello de Sada como persoal funcionario ou laboral con praza en propiedade, ou persoal interino ou contratado laboral temporal que acredite un ano de relación laboral continuada co Concello de Sada.  As axudas concedidas consonte ao establecido no presente regulamento, terán efectos dende a data en que se adquire a condición de persoal ao servizo do Concello de Sada e ata a data en que dita condición se perda.  A perda da condición de empregado/a do Concello de Sada, implicará tamén a perda de todos os beneficios derivados da aplicación deste Regulamento, polo que se desestimará calquera solicitude relacionada con estas melloras que sexa presentada con posterioridade a data de cesamento, agás ás relativas a gastos soportados no período activo do empregado/a no Concello de Sada, é dicir, referidos ao período que abrangue dende o 1 de xaneiro ata a data do seu cese, independentemente da causa do mesmo.  Non poderá existir duplicidade de axudas co mesmo obxecto e finalidade para unha mesma persoa beneficiaria. Así mesmo aqueles traballadores/as do Concello de Sada que sexan matrimonio ou parella de feito non poderán ser ambos beneficiarios dunha mesma axuda.2. COMISIÓN MIXTA DE VALORACIÓN. Para levar a cabo valoración das axudas constituirase unha comisión mixta de valoración de carácter paritario composta polos seguintes membros:  Presidente: o alcalde ou persoa en quen delegue.  Secretario/a, con voz en sen voto: funcionario/a designado pola Alcaldía.  Un técnico/a designado/a pola Alcaldía.  Un/unha representante do persoal funcionario.  Un/unha representante do persoal laboral, proposto/a polo comité de empresa.2.1. As funcións da Comisión serán as seguintes:  Propoñer a resolución das dúbidas que puideran xurdir na aplicación do presente Regulamento.  Propoñer a introdución de calquera modificación que fose precisa para un mellor desenvolvemento e aplicación do presente Regulamento.  Distribuír as axudas de conformidade co previsto no presente Regulamento.  Velar polo cumprimento estrito do disposto no presente Regulamento.2.2. A convocatoria da comisión mixta de valoración realizarase a iniciativa do seu presidente ou de dous dos seus membros con voz e voto. Para a súa constitución deberán estar presentes polo menos tres membros con voz e voto e os acordos adoptaranse por maioría simple.3. DISTRIBUCIÓN DA CONSIGNACIÓN ORZAMENTARIA DAS MELLORAS SOCIAIS. Existe no Orzamento municipal unha partida con vinculación propia de 27.010,81 €, para distribuír 13.505,40 € entre persoal funcionario e 13.505,41 € entre persoal laboral, segundo o establecido no Acordo Regulador do persoal funcionario do Concello e no Convenio Colectivo municipal, ambos na súa disposición adicional cuarta, onde se establece que dita partida será distribuída de acordo co que determine o Concello Pleno logo de negociación coa comisión paritaria.4. GRUPOS. Segundo as retribucións brutas anuais percibidas no ano anterior polos distintos empregado/as do Concello de Sada, establécense os seguintes grupos para o acceso as axudas sociais: GRUPO 1: ata 19.086 €/ano. GRUPO 2: de 19.087 €/ano ata 21.600 €/ano. GRUPO 3: de 21.601 €/ano ata 24.100 €/ano. GRUPO 4: de 24.101 €/ano ata 26.600 €/ano. GRUPO 5: de 26.601 €/ano ata 29.100 €/ano. GRUPO 6: de 29.101 €/ano ata 31.600 €/ano. GRUPO 7: de 31.601 €/ano ata 34.100 €/ano. GRUPO 8: de 34.101 €/ano en adiante.5. LÍMITES DAS AXUDAS. Os importes aboados en concepto de axudas non poderán ser superiores ao gasto efectuado e debidamente xustificado. No caso de recibir outras axudas, deberán comunicarse na solicitude e xustificar que, en total, non superan o límite do gasto.6. CONSIGNACIÓN PORCENTUAL A CADA TIPO DE AXUDA. As contías máximas que se destinará a cada un dos tipos de axudas establecidas no capítulo II, serán as que resulten de aplicar as seguintes porcentaxes: a) Estudos: 30%. b) Atención á saúde: 70%. Se á vista das solicitudes presentadas durante o prazo establecido existira remanente de consignación nalgún dos conceptos anteriores, o dito remanente aplicarase aos outros conceptos segundo a porcentaxe establecida. Isto significará que os topes establecidos para cada concepto poderanse superar neste suposto. Se a contía máxima establecida para un concepto fora insuficiente para atender todas as solicitudes presentadas, sumando no seu caso o remanente doutros conceptos, aplicarase a cada solicitude unha redución porcentual e proporcional ata acadar o tope máximo establecido.7. AXUDAS PERCIBIDAS INDEBIDAMENTE. Os beneficiarios que por causas alleas a eles perciban axudas as que non teñen dereito, reintegrarán ao Concello as cantidades percibidas indebidamente podendo optar por dúas posibilidades: a) Reintegrar voluntariamente as cantidades percibidas de forma indebida, nun único pagamento no prazo de 15 días dende que se lle inste por parte do Concello. b) Aceptar un desconto na nómina mensual en contía non inferior ao 20% do importe da axuda recibida, ata liquidar o total do débito. As persoas que incorran en falseamento de datos ou documentos e perciban axudas por mor de dito falseamento, incorrerán nas responsabilidades disciplinarias que correspondan e ademais serán instadas polo Concello a que no prazo de 15 días reintegren as cantidades percibidas. En caso contrario, practicaráselles unha dedución en nómina nunha contía non inferior ao 30% das súas retribucións brutas, ata liquidar o importe total do débito. Estas persoas perderán o dereito a percibir calquera axuda deste Regulamento por un período de 5 anos.8. CAUSAS XERAIS DE EXCLUSIÓN DAS AXUDAS. Serán causas de exclusión das axudas sociais as seguintes:  Presentar as solicitudes fóra de prazo.  Non xuntar á solicitude a documentación esixida.  Carecer dalgún dos requisitos nos documentos esixidos.  O falseamento e/ou ocultación de datos ou documentos.9. TRAMITACIÓN. O departamento de persoal será o encargado de realizar os tramites das solicitudes, previos ao seu estudo e valoración pola comisión mixta de valoración.9.1. As solicitudes presentaranse na Sede Electrónica do Concello de Sada segundo o establecido na Lei 39/2015, do 1 de outubro, do Procedemento Administrativo Común das Administracións Públicas, no modelo oficial do anexo I destas Bases, acompañado da documentación que se establece en cada caso. A convocatoria inclúe os gastos xustificados do exercicio completo, comprendidos dende o 1 de xaneiro ata o 15 de novembro de cada ano. A xustificación dos mesmos, poderase entregar ata o 15 de novembro. De forma excepcional para o ano 2022 o prazo comenzará a contar dende o día da publicación desta convocatoria no BOP.9.2. No caso de que a documentación presentada polos solicitantes sexa defectuosa ou estea incompleta, en cumprimento do que establece o artigo 68.1 da Lei 39/2015, concederase un prazo dez días hábiles a contar dende o día seguinte ao da notificación de dito requirimento para a súa emenda.9.3. A comisión mixta de valoración poderá solicitar da persoa interesada calquera tipo de información ou documentación adicional á inicialmente presentada, establecendo un prazo de rectificación de 10 días. A proposta resultante será sometida á fiscalización da Intervención municipal.9.4. A non presentación da documentación requirida nos prazos sinalados será motivo de denegación da axuda solicitada.9.5. O pagamento das axudas debidamente aprobadas, farase efectivo no prazo dun mes dende a data da resolución, sendo o seu importe incorporado na nómina correspondentes, mediante transferencia bancaria, previas as retención que proceda. CAPÍTULO II 10. AXUDAS POR ESTUDOS 10.1. Persoas beneficiarias. Serán beneficiarios/as das axudas definidas neste capítulo o persoal funcionario e laboral do Concello de Sada cando as solicite para si mesmo. No caso do persoal temporal (interino ou laboral temporal), deberán acreditar unha relación laboral de polo menos un ano; no caso de non acreditala non terán dereito á prestación da axuda.10.2. Documentación requirida. Certificación expedida polo centro docente que acredite a formalización da matrícula e o ano académico cursado no momento de solicitar a axuda. Se fora preciso, presentarase tamén xustificante dos gastos realizado por este concepto.10.3. Axuda segundo os grupos establecidos. Formación Profesional, Bacharelato (axuda por curso do ciclo) 1.º GRUPO: 150 € anuais.2.º GRUPO: 135 € anuais.3.º GRUPO: 120 € anuais.4.º GRUPO: 105 € anuais.5.º GRUPO: 90 € anuais.6.º GRUPO: 75 € anuais.7.º GRUPO: 60 € anuais.8.º GRUPO: 45 € anuais. Universidade (axuda por curso da carreira) 1.º GRUPO: 400 € anuais.2.º GRUPO: 350 € anuais.3.º GRUPO: 300 € anuais.4.º GRUPO: 250 € anuais.5.º GRUPO: 200 € anuais.6.º GRUPO: 150 € anuais.7.º GRUPO: 100 € anuais.8.º GRUPO: 50 € anuais.10.4. As cantidades desta axuda entenderase que son por beneficiario/a ata acadar un máximo de 400 € por solicitante. CAPÍTULO III 11. AXUDAS POR ATENCIÓN Á SAÚDE 11.1. Persoas beneficiarias. Serán beneficiarios/as das axudas definidas neste capítulo o persoal funcionario e laboral do Concello de Sada. No caso do persoal temporal (interino ou laboral temporal), deberán acreditar unha relación laboral de polo menos un ano; no caso de non acreditala non terán dereito á prestación da axuda.11.2. Tipos de axudas. As axudas por este concepto abarcará os seguintes subconceptos: Odontoloxía RX (ortodoncia e diagnose). Profilaxe e limpezas. Empastes e reconstrucións. Endodoncias. Cirurxía. Implantes/enxertos. Próteses. Coroas e caras. Ortodoncias. Oftalmoloxía Esta axuda se concederá só unha vez cada tres anos por beneficiario, salvo que, para no caso de cristais en lentes de contacto exista prescrición médica oficial que xustifique a necesidade do cambio por axuste de graduación. Se esixe a achega de informe dun optometrista colexiado. Cristais. Monturas. Lentes de contacto. Cirurxía oftalmolóxica Entendese Cirurxía oftalmoloxía a inclusión das operacións oftalmolóxicas dirixidas á corrección da visión, con informe que especifique as dioptrías de cada tipoloxía en cada un dos ollos, en calquera dos seguintes supostos: Miopía: Mínimo de 4 dioptrías no ollo operado. Miopía Astigmatismo: A suma das dioptrías de miopía máis a metade das de astigmatismo dese mesmo ollo sexa igual ou superior a 4. Hipermetropía: Mínimo de 4 dioptrías no ollo operado. Outros Esta axuda se concederá só unha vez cada tres anos por beneficiario agás que, para no caso dos audiófonos exista prescrición médica oficial que xustifique a necesidade do cambio por axuste ou se produza avaría que teña un custe superior ao 50% do seu valor novo. Para a concesión desta axuda, ademais das xenéricas, será necesario un informe do especialista do SERGAS que xustifique a necesidade. Audiófonos. Próteses ortopédicas. Especialidades médicas non cubertas pola Seguridade Social (fisioterapia, acupuntura…). Con carácter xeral quedan excluídos os tratamentos farmacolóxicos, agás os precisos en situacións especiais de supostos de enfermidades graves ou crónicas, que deberán ser avaliados de xeito concreto pola Comisión Mixta de Valoración, e só no que atinxe a porcentaxe non cuberta pola Seguridade Social.11.3. Documentación requirida. Solicitude en modelo normalizado debidamente cuberto. Factura desagregada por conceptos, orixinal ou compulsada, que acredite o gasto realizado no ano en curso.11.4. Axuda segundo os grupos establecidos. Aboarase o custo total da factura (100%) ata consumir a partida. No caso de que a cantidade consignada na mesma non fose suficiente para atender a totalidade dos custos xustificados polos empregados/as, aplicarase unha redución porcentual de xeito inversamente proporcional aos ingresos por grupos, ata chegar ao límite da partida.1.º GRUPO: ata un máximo de 600 € por beneficiario/a e ano.2.º GRUPO: ata un máximo de 550 € por beneficiario/a e ano.3.º GRUPO: ata un máximo de 500 € por beneficiario/a e ano.4.º GRUPO: ata un máximo de 450 € por beneficiario/a e ano.5.º GRUPO: ata un máximo de 400 € por beneficiario/a e ano.6.º GRUPO: ata un máximo de 350 € por beneficiario/a e ano.7.º GRUPO: ata un máximo de 300 € por beneficiario/a e ano.8.º GRUPO: ata un máximo de 250 € por beneficiario/a e ano. DISPOSICIÓN FINAL Este regulamento manterá a súa vixencia ata a aprobación dun texto posterior que o derrogue de xeito expreso. Consonte ao disposto na Lei orgánica 3/2018, do 5 de decembro, de Protección de Datos Persoais e garantía dos dereitos dixitais os seus datos serán tratados de xeito confidencial. Poderán ser incorporados aos ficheiros do Concello de Sada relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, rectificación, supresión, oposición, limitación ao tratamento e portabilidade dos seus datos comunicándoo mediante escrito que deberá presentar dirixido ao señor alcalde no Rexistro Electrónico Xeral deste Concello ou nalgún dos lugares previstos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. – COMISIÓN MIXTA DE VALORACIÓN”. SEGUNDO.–Publicar o acordo de aprobación provisional no BOP, no taboleiro de anuncios do Concello e da sede electrónica municipal, ao obxecto de que durante un prazo de 30 días hábiles, contados a partir do seguinte ao de publicación no BOP, aos efectos de que os interesados poidan presentar as reclamacións ou suxestións que consideren oportunas. TERCEIRO.–Transcorrido o prazo de exposición ao público, no caso de existir reclamacións ou suxestións elevarase ao Pleno a resolución das mesmas e no caso de non existir entenderase definitivamente aprobado o regulamento, debendo publicarse o texto íntegro no BOP”. O que se publica para xeral coñecemento. Sada, 10 de xuño de 2022. O alcalde Óscar Benito Portela Fernández